CELEX: 62008CN0366
Language: sk
Date: 2008-08-11 00:00:00
Title: Vec C-366/08: Návrh na začatie prejudiciálneho konania, ktorý podal Oberlandesgericht München (Nemecko) 11. augusta 2008 – Zentrale zur Bekämpfung unlauteren Wettbewerbs eV/Adolf Darbo AG

25.10.2008   
            
            
               SK
            
            
               Úradný vestník Európskej únie
            
            
               C 272/12
            
         Návrh na začatie prejudiciálneho konania, ktorý podal Oberlandesgericht München (Nemecko) 11. augusta 2008 – Zentrale zur Bekämpfung unlauteren Wettbewerbs eV/Adolf Darbo AG
   (Vec C-366/08)
   (2008/C 272/21)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Oberlandesgericht München
   Účastníci konania pred vnútroštátnym súdom
   
      Žalobkyňa a odporkyňa v odvolacom konaní: Zentrale zur Bekämpfung unlauteren Wettbewerbs eV
   
      Žalovaná a odvolateľka: Adolf Darbo AG
   Prejudiciálne otázky
   
               1.
            
            
               Je potrebné vykladať pojem nízkoenergetické ovocné nátierky [džemy – neoficiálny preklad] uvedený v prílohe III časti A smernice Európskeho parlamentu a Rady č. 95/2/ES z 20. februára 1995 o potravinárskych prídavných látkach iných ako farbivá a sladidlá (1) v tom zmysle, že zahŕňa aj ovocné džemy s označením extra džem?
            
         
               2.
            
            
               V prípade kladnej odpovede na prvú otázku:
               
                           a)
                        
                        
                           Ako je vlastne potrebné vykladať pojem nízkoenergetické ovocné džemy uvedený v prílohe III časti A smernice č. 95/2/ES?
                        
                     
                           b)
                        
                        
                           Je potrebné vykladať tento pojem predovšetkým v tom zmysle, že zahŕňa aj ovocné džemy s označením extra džem s obsahom rozpustnej sušiny 58 %?
                        
                     
         
               3.
            
            
               V prípade kladnej odpovede na otázky 1 a 2 písm. b):
               Je potrebné vykladať odsek II druhú vetu prílohy I smernice Rady 2001/113/ES z 20. decembra 2001 vzťahujúcej sa na ovocné džemy, rôsoly a marmelády a sladené gaštanové pyré určené na ľudskú spotrebu (2) v tom zmysle, že označenie extra džem sa môže použiť aj na označenie ovocných džemov, ktoré obsahujú menej ako 60 % rozpustnej sušiny, ak podlieha označenie ovocný džem pre takéto ovocné džemy rovnako prísnym predpokladom?
            
         
      (1)  Ú. v. ES L 61, s. 1; Mim. vyd. 13/015, s. 50.
   
      (2)  Ú. v. ES L 10, s. 67; Mim. vyd. 13/027, s. 90.